कानपुर। शहर में मिलावटी खाद्य पदार्थ बेचने वालों पर 39 साल से चल रहे मुकदमे में एमएम फर्स्‍ट कोर्ट ने अपना फैसला सुनाया. 2 अलग-अलग मामलों में 6 लोगों को आरोपी बनाया गया, जिसमें सभी आरोपियों को 6 महीने की सजा और 20,000 रुपए का जुर्माना, जबकि 2 फर्म पर कुल 1.50 लाख का जुर्माना लगाया गया. ये फैसला इस लिहाज से भी काफी अहम है क्‍योंकि अक्‍सर मिलावटखोरी के मामलों में लापरवाही बरती जाती है. जिसके चलते शहर की क्‍या पूरे प्रदेश में मिलावटखोरी के मामले तेजी से बढ़ते जा रहे हैं. हालांकि इस फैसले को भी आने में बहुत लंबा वक्‍त लगा, लेकिन फिर भी इस निर्णय से मिलावटखोरों के दिल में थोड़ा सा भय तो जरूर पैदा हुआ होगा.